ଅନନ୍ୟା ପାଣ୍ଡେ

**ଅନନ୍ୟା ପାଣ୍ଡେ** (ଉଚ୍ଚାରଣ [əˈnənjaː ˈpaːɳɖeː]; ଜନ୍ମ: ୩୦ ଅକ୍ଟୋବର ୧୯୯୮) ଜଣେ ଭାରତୀୟ ଅଭିନେତ୍ରୀ, ଯିଏ ପ୍ରଧାନତଃ ହିନ୍ଦୀ ଚଳଚ୍ଚିତ୍ରରେ କାମ କରନ୍ତି। ସେ ହେଉଛନ୍ତି ଅଭିନେତା ଚଙ୍କି ପାଣ୍ଡେଙ୍କ କନ୍ୟା । ସେ ୨୦୧୯ ମସିହାରେ ରୋମାଣ୍ଟିକ କମେଡି ଚଳଚ୍ଚିତ୍ର ଷ୍ଟୁଡେଣ୍ଟ ଅଫ୍ ଦ ଇଯର୍ 2 ଏବଂ ପତି ପତ୍ନୀ ଔର୍ ୱୋ ମାଧ୍ୟମରେ ତାଙ୍କ ଅଭିନୟ ଜୀବନ ଆରମ୍ଭ କରିଥିଲେ। ଏହି ଭୂମିକାଗୁଡ଼ିକ ପାଇଁ ସେ ଫିଲ୍ମଫେୟାର ସର୍ବଶ୍ରେଷ୍ଠ ନବାଗତ ଅଭିନେତ୍ରୀ ପୁରସ୍କାର ଜିତିଥିଲେ। ୨୦୨୫ ମସିହାରେ ସେ ଫୋର୍ବସ୍ ଏସିଆ 30 ଅଣ୍ଡର 30 ତାଲିକାରେ ସ୍ଥାନ ପାଇଥିଲେ।

## ପ୍ରାରମ୍ଭିକ ଜୀବନ ଓ ପରିବାର 
ପାଣ୍ଡେ ୩୦ ଅକ୍ଟୋବର ୧୯୯୮ରେ ମୁମ୍ବାଇ, ମହାରାଷ୍ଟ୍ରରେ ଅଭିନେତା ଚଙ୍କି ପାଣ୍ଡେ ଓ ପୋଶାକ ଡିଜାଇନର୍ ଭାବନା ପାଣ୍ଡେ (ପୂର୍ବନାମ ଖୋସ୍ଲା)ଙ୍କ ଘରେ ଜନ୍ମ ଗ୍ରହଣ କରିଥିଲେ। ତାଙ୍କ ମାତା ପଞ୍ଜାବୀ । ତାଙ୍କର ଏକ ଛୋଟ ଭଉଣୀ ଅଛନ୍ତି, ଯାହାଙ୍କ ନାମ ରାଇସା। ତାଙ୍କ ଜେଜେ ଶରଦ ପାଣ୍ଡେ ଜଣେ ହୃଦରୋଗ ସର୍ଜନ୍ ଥିଲେ। ତାଙ୍କ ମାମା ଚିକ୍କି ପାଣ୍ଡେ ବ୍ୟବସାୟୀ ଏବଂ ମାଇଁ ଡିଆନ୍ ପାଣ୍ଡେ ଜଣେ ୱେଲନେସ୍ କୋଚ୍। 

ସେ ୨୦୧୭ ପର୍ଯ୍ୟନ୍ତ ଧୀରୁଭାଇ ଅମ୍ବାନୀ ଇଣ୍ଟରନ୍ୟାସନାଲ୍ ସ୍କୁଲରେ ପଢ଼ିଥିଲେ। ୨୦୧୭ ମସିହାରେ ସେ ପ୍ୟାରିସ୍‌ରେ ଲେ ବାଲ୍ ଦେସ୍ ଡେବ୍ୟୁଟାଣ୍ଟସ୍ ଅନୁଷ୍ଠାନରେ ଅଂଶଗ୍ରହଣ କରିଥିଲେ। ଉଚ୍ଚ ଶିକ୍ଷା ନେଇ ପଚାରାଯାଇଥିବା ବେଳେ, ପାଣ୍ଡେ କହିଥିଲେ ଯେ ଚଳଚ୍ଚିତ୍ର ସେଟ୍‌ଗୁଡ଼ିକ ହିଁ ତାଙ୍କ ପାଇଁ "ଫିଲ୍ମ ସ୍କୁଲ୍" ଥିଲା।

## ଅଭିନୟ ଜୀବନ (ପ୍ରାରମ୍ଭିକ) 
ପାଣ୍ଡେ ୨୦୧୯ ମସିହାରେ ଷ୍ଟୁଡେଣ୍ଟ ଅଫ୍ ଦ ଇଯର୍ 2 ଚଳଚ୍ଚିତ୍ରରେ ଅଭିନୟ ଆରମ୍ଭ କରିଥିଲେ, ଯେଉଁଥିରେ ସେ ଟାଇଗର୍ ଶ୍ରଫ୍ ଓ ତାରା ସୁତାରିଆଙ୍କ ସହ ଅଭିନୟ କରିଥିଲେ। ଏହା କରଣ ଜୋହରଙ୍କ ଧର୍ମା ପ୍ରୋଡକ୍ସନ୍ସ ଦ୍ୱାରା ନିର୍ମିତ ଥିଲା। Scroll.in ପାଇଁ ଲେଖିଥିବା ନନ୍ଦିନୀ ରାମନାଥ ମତ ପ୍ରକାଶ କରିଥିଲେ ଯେ ଏକ ସାଧାରଣ ଚଳଚ୍ଚିତ୍ରରେ ପାଣ୍ଡେ ସମ୍ଭାବନା ଦେଖାଇଥିଲେ। ଏହି ଚଳଚ୍ଚିତ୍ର ବକ୍ସ୍ ଅଫିସରେ ସଫଳ ହୋଇନଥିଲା।

ତାଙ୍କ ପରବର୍ତ୍ତୀ ଚଳଚ୍ଚିତ୍ର ପତି ପତ୍ନୀ ଔର୍ ୱୋ (୨୦୧୯) ଥିଲା, ଯାହା ୧୯୭୮ମସିହାର ଏକେଇ ନାମର ଚଳଚ୍ଚିତ୍ରର ପୁନର୍ନିର୍ମାଣ। ଏଥିରେ ସେ କାର୍ତ୍ତିକ ଆର୍ୟନ୍ ଓ ଭୂମି ପେଡନେକରଙ୍କ ସହ ଅଭିନୟ କରିଥିଲେ। ସେ ଜଣେ ସେକ୍ରେଟାରୀର ଭୂମିକା ଅଭିନୟ କରିଥିଲେ, ଯିଏ ଜଣେ ବିବାହିତ ପୁରୁଷ ସହ ସମ୍ପର୍କରେ ଜଡିତ ହୁଏ। ପ୍ରାୟ ₹1.15 ବିଲିୟନ୍ (US$14 ମିଲିଅନ୍) ଆୟ ସହ ଏହା ବ୍ୟବସାୟିକ ଭାବେ ସଫଳ ହୋଇଥିଲା। ଷ୍ଟୁଡେଣ୍ଟ ଅଫ୍ ଦ ଇଯର୍ 2 ଓ ପତି ପତ୍ନୀ ଔର୍ ୱୋ ପାଇଁ ପାଣ୍ଡେ ଫିଲ୍ମଫେୟାର ସର୍ବଶ୍ରେଷ୍ଠ ନବାଗତ ଅଭିନେତ୍ରୀ ପୁରସ୍କାର ଜିତିଥିଲେ।

୨୦୨୦ ମସିହାରେ ସେ ଖାଲି ପୀଲି ନାମକ ଏକ୍ସନ୍ ଚଳଚ୍ଚିତ୍ରରେ ଇଶାନ୍ ଖଟ୍ଟରଙ୍କ ସହ ଅଭିନୟ କରିଥିଲେ, ଯାହା Zee Plex ରେ ଡିଜିଟାଲ୍ ଭାବେ ମୁକ୍ତିଲାଭ କରିଥିଲା। ପରେ ସେ ୨୦୨୨ ମସିହାରେ ଦୀପିକା ପାଦୁକୋଣ, ସିଦ୍ଧାନ୍ତ ଚତୁର୍ବେଦୀ ଓ ଧୈର୍ୟ କର୍ୱାଙ୍କ ସହ ଗେହରାଇୟାଁ ଚଳଚ୍ଚିତ୍ରରେ ଅଭିନୟ କରିଥିଲେ, ଯାହା Amazon Prime Video ରେ ମୁକ୍ତିଲାଭ କରିଥିଲା। ତାଙ୍କ ଅଭିନୟ ପ୍ରଶଂସା ପାଇଥିଲା; Firstpost ର ଆନ୍ନା ଏମ୍. ଏମ୍. ୱେଟିକାଡ୍ ଲେଖିଥିଲେ ଯେ, "ଏହି ଦଳୀୟ ଅଭିନୟରେ ପାଣ୍ଡେ ଆଶ୍ଚର୍ଯ୍ୟଜନକ, ଯିଏ ତିଆର ଦ୍ୱନ୍ଦ୍ୱ ଓ ନିର୍ମଳତାକୁ ଗଭୀରତା ସହିତ ପ୍ରକାଶ କରିଛନ୍ତି"।

ଏହି ବର୍ଷରେ ତାଙ୍କ ଶେଷ ମୁକ୍ତି ଚଳଚ୍ଚିତ୍ର ହେଉଛି ପି. ଜଗନ୍ନାଧ ନିର୍ଦ୍ଦେଶକଙ୍କ ନିର୍ଦ୍ଦେଶନାରେ ତିଆରି ହୋଇଥିବା ହିନ୍ଦୀ-ତେଲୁଗୁ ଦ୍ୱିଭାଷୀ ଏକ୍ସନ୍ ଚଳଚ୍ଚିତ୍ର ଲାଇଗର୍, ଯେଉଁଥିରେ ସେ ବିଜୟ ଦେବରକୋଣ୍ଡାଙ୍କ ସହ ଅଭିନୟ କରିଥିଲେ। ତାଙ୍କ ପିତା କହିଥିଲେ ଯେ ପାଣ୍ଡେ ପ୍ରଥମେ ଏହି ଭୂମିକା ଗ୍ରହଣ କରିବାକୁ ସନ୍ଦେହ ପ୍ରକାଶ କରିଥିଲେ, କାରଣ ସେ ନିଜକୁ ଏହା ପାଇଁ ଅଧିକ କମ୍ ବୟସର ଭାବିଥିଲେ, କିନ୍ତୁ ପରେ ସେ ଏହି ପ୍ରକଳ୍ପକୁ ଗ୍ରହଣ କରିଥିଲେ। ଏହି ଚଳଚ୍ଚିତ୍ର ବ୍ୟବସାୟିକ ଭାବେ ବିଫଳ ହୋଇଥିଲା ।

## ପରବର୍ତ୍ତୀ ଅଭିନୟ ଜୀବନ 
ପାଣ୍ଡେଙ୍କ ପରବର୍ତ୍ତୀ ଦୁଇଟି ଥିଏଟ୍ରିକାଲ୍ ମୁକ୍ତି ପ୍ରାୟ ଅସଫଳ ହୋଇଥିଲା, କିନ୍ତୁ ସେ ୨୦୨୩ ମସିହାର କମେଡି ଚଳଚ୍ଚିତ୍ର ଡ୍ରିମ୍ ଗର୍ଲ୍ 2 ରେ ସାନ ଭୂମିକାରେ ବାଣିଜ୍ୟିକ ସଫଳତା ହାସଲ କରିଥିଲେ। ଓଟିଟି ମାଧ୍ୟମରେ ସେ ଗେହରାଇୟାଁ (୨୦୨୨) ଏବଂ ଖୋ ଗୟେ ହମ୍ କହାଁ (୨୦୨୩) ଭଳି ନାଟ୍ୟ ଚଳଚ୍ଚିତ୍ରରେ ନଗର ଜୀବନ ଓ ପ୍ରଯୁକ୍ତିର ସମସ୍ୟା ସହିତ ମୁହାଁ ଦେଉଥିବା ଯୁବତୀର ଭୂମିକା, ଥ୍ରିଲର୍ CTRL (2024), ଏବଂ କମେଡି ଧାରାବାହିକ କଲ୍ ମି ବେ (୨୦୨୪) ରେ ତାଙ୍କ ଅଭିନୟ ପ୍ରଶଂସିତ ହୋଇଥିଲା। ସେ ୨୦୨୫ ମସିହାର କୋର୍ଟରୁମ୍ ଡ୍ରାମା କେସରୀ ଚ୍ୟାପ୍ଟର 2 ରେ ଜଣେ ଆଇନଜୀବୀ ଭୂମିକା ପାଇଁ ଅଧିକ ପ୍ରଶଂସା ଲାଭ କରିଥିଲେ, ଯାହା ବକ୍ସ୍ ଅଫିସରେ ମଧ୍ୟ ସଫଳ ହୋଇଥିଲା।

ସେପ୍ଟେମ୍ବର ୨୦୨୪ରେ, ସେ Call Me Bae ନାମକ Amazon Prime Video କମେଡି ଧାରାବାହିକରେ ଜଣେ ବିଚ୍ଛିନ୍ନ (ostracised) ଫ୍ୟାସନ୍ ଇନ୍ଫ୍ଲୁଏନ୍ସର୍ ଭୂମିକା ଅଭିନୟ କରିଥିଲେ, ଯାହାକୁ କରଣ ଜୋହର ନିର୍ମାଣ କରିଥିଲେ। ପାଣ୍ଡେ କହିଥିଲେ ଯେ କମେଡି ଶୈଳୀରେ ତାଙ୍କ ପ୍ରବେଶ ଚ୍ୟାଲେଞ୍ଜିଙ୍ଗ୍ ଥିଲା, ଏବଂ ସେ ପୂର୍ବରୁ ଯେପରି ମୁଖ୍ୟ ନାୟକଙ୍କ ପ୍ରତିକ୍ରିୟା ଭୂମିକାରେ ଅଭିନୟ କରୁଥିଲେ, ତାହାର ପ୍ରତିବର୍ତ୍ତୀ ଭାବେ ଏକ ପ୍ରକଳ୍ପକୁ ନିଜେ ନେତୃତ୍ୱ କରିବାର କଷ୍ଟକୁ ଉଲ୍ଲେଖ କରିଥିଲେ।

ଏହି ଧାରାବାହିକଟି ସମାଲୋଚକମାନଙ୍କ ନିକଟରୁ ମିଶ୍ର ପ୍ରତିକ୍ରିୟା ପାଇଥିଲା, କିନ୍ତୁ ତାଙ୍କ ଅଭିନୟ ତୁଳନାମୂଳକ ଭାବେ ଅଧିକ ପ୍ରଶଂସିତ ହୋଇଥିଲା। Sukanya Verma (Rediff.com) ତାଙ୍କ ହାସ୍ୟ ଟାଇମିଂକୁ ପ୍ରଶଂସା କରିଥିଲେ ଏବଂ କହିଥିଲେ ଯେ ଏହି ଭୂମିକାଟି ଅଭିନେତ୍ରୀଙ୍କ ନିଜସ୍ୱ ସୁବିଧାସମ୍ପନ୍ନ ପରିବେଶକୁ ପ୍ରତିଫଳିତ କରେ। Shilajit Mitra (*The Hindu*) ବିଶ୍ଳେଷଣ କରିଥିଲେ ଯେ Gehraiyaan, Kho Gaye Hum Kahan ଏବଂ *Call Me Bae*ରେ ତାଙ୍କ ସମସ୍ତ ସୁବିଧାସମ୍ପନ୍ନ ଚରିତ୍ରଗୁଡ଼ିକ "ତାଙ୍କ ପରିଚିତ ପରିସରରେ" ପଡ଼େ। ଏହି ଅଭିନୟ ପାଇଁ ସେ *Filmfare OTT Award for Best Actor in a Comedy Series – (Female)* ପୁରସ୍କାର ଜିତିଥିଲେ।

## ଆଧାର 
ଶ୍ରେଣୀ:୧୯୯୮ ଜନ୍ମ